Apple-emotikons nou ‘veiliger’Foto: popsci.com Apple-gebruikers kan eersdaags uitsien na ŉ beduidende verskil in dié vervaardiger se emotikons, wanneer die jongste iOS 10 beta 4-sagteware afgelaai kan word. Die vervaardiger het vandeesweek in ŉ verklaring gesê meer as 100 veranderinge is aan die lys emotikons aangebring. Volgens Apple is dié verandering daarop gerig om te verseker dat “die gewilde emotikons mense se diversiteit oor die wêreld heen weerspieël”. Een van die grootste veranderinge is onder meer die weglaat van die vuurwapen-emotikon. Apple het bevestig dié emotikon is verwyder byna ŉ jaar nadat die #DisarmTheiPhone-veldtog, wat gelei is deur die voorspraakgroep, New Yorkers Against Gun Violence, begin het. Die emotikon word met ŉ waterpistool vervang. Gebruikers kan onder meer uitsien na ŉ groter verskeidenheid velkleur, vroue in meer professionele rolle en emotikons met meer detail. Bron: Apple